ועדת הכנסת, כנסת 23, פרוטוקול מספר 82, 2020-11-17 12:00

איתן גינזבורג: חברים, אני מתכבד לפתוח את ישיבת ועדת הכנסת.

איתן גינזבורג: ראשית, נתחיל ברוויזיה על החלטת ועדת הכנסת בדבר אישור הצעת חוק לביטול עדכון שכר חברי הכנסת בשנת 2021, לקריאה שנייה ושלישית כנוסח הוועדה.

איתן גינזבורג: מי שבעד הרוויזיה, ירים את ידו.

אלעזר שטרן: אין נימוקים.

אלעזר שטרן: הרוויזיה לא אושרה.

איתן גינזבורג: הרוויזיה לא התקבלה.

איתן גינזבורג: הצעת ועדת הכנסת לביטול עדכון שכר חברי הכנסת בשנת 2021 תעבור למליאת הכנסת לקריאה שנייה ושלישית, לדיון והצבעה, עם ההסתייגויות שהוגשו.

איתן גינזבורג: נדמה לי שבעת הזאת כולם מסכימים שזאת לא העת וזה לא נכון, בזמן שיש משבר כלכלי ובריאותי כל כך חמור, ששכרם של נבחרי הציבור יעודכן ויעלה.

איתן גינזבורג: אני שמח על כך שיש תמיכה מרובה של כל סיעות הבית כמעט, בהצעת החוק הזאת.

איתן גינזבורג: אני יודע שוועדת הכספים תדון מחר בדיוק באותו נושא, גם בנוגע לנושאי משרה אחרים, החל מנשיא המדינה, ראש הממשלה, שרים, שופטים, דיינים, קאדים וראשי רשויות מקומיות.

איתן גינזבורג: אני מקווה שכך ייעשה מחר ונוכל להודיע על כך בצורה סופית מחר במליאה או ביום שני, מתי שייקבע סדר-היום.

איתן גינזבורג: הנושא השני שעל סדר-היום הוא הבקשה של מזכירת הכנסת להקדמת שעת פתיחת ישיבות הכנסת בשבוע החנוכה.

איתן גינזבורג: בבקשה, גברתי המזכירה.

ירדנה מלר הורוביץ: תודה, בוקר טוב, זאת לא בקשה שלי.

ירדנה מלר הורוביץ: אני מייצגת כאן את יושב-ראש הכנסת.

איתן גינזבורג: נכון, יושב-ראש הכנסת.

איתן גינזבורג: סליחה.

ירדנה מלר הורוביץ: בכל שנה פרלמנטרית אנחנו נוהגים בחג החנוכה לשנות את שעות ישיבות הכנסת.

ירדנה מלר הורוביץ: נר ראשון של חנוכה ביום חמישי, כך שזה לא משפיע על ישיבות המליאה.

ירדנה מלר הורוביץ: אני מדברת על השבוע שמתחיל בכ"ח בכסלו, 14 בדצמבר, שזה יום שני, ועל יום שלישי, כ"ט בכסלו, 15 בדצמבר.

ירדנה מלר הורוביץ: אלה ימים שני ושלישי שבהם בדרך כלל הישיבה נפתחת בשעה 16:00.

ירדנה מלר הורוביץ: בשל חג החנוכה, כפי שאנחנו נוהגים כבכל שנה, אנחנו רוצים להקדים את פתיחת הישיבה לשעה 13:00.

ירדנה מלר הורוביץ: כך ועדות הכנסת תוכלנה להמשיך ולקיים את הישיבות שלהן.

ירדנה מלר הורוביץ: אם כן, הישיבה תיפתח בשעה 13:00 ותינעל בשעה 16:00 לכל המאוחר.

ירדנה מלר הורוביץ: ביום רביעי הישיבה נשארת במועדה, מ-11:00.

ירדנה מלר הורוביץ: אנחנו נשמח אם הוועדה המכובדת תאשר את השינויים בשני הימים האלה.

אלעזר שטרן: זה אם הכנסת לא תתפזר עד אז, נכון?

איתן גינזבורג: גברתי המזכירה, שאלה אחרת.

איתן גינזבורג: מה הדחיפות של זה עכשיו?

ירדנה מלר הורוביץ: כדי לדעת להיערך.

ירדנה מלר הורוביץ: יש לנו ימים מיוחדים, ובכל שנה אנחנו עושים את זה.

ירדנה מלר הורוביץ: הבאתי את ההחלטות משנים קודמות, ובכל שנה בחנוכה אלה היו הימים והשעות.

איתן גינזבורג: אני מבין, אבל יהיה בעייתי אם נדון בזה ביום אחר?

ירדנה מלר הורוביץ: מה הבעיה שנדע איך להיערך?

איתן גינזבורג: אני מודה שלא הקדשתי לזה זמן.

ירדנה מלר הורוביץ: מה שתחליטו.

ירדנה מלר הורוביץ: אני הצגתי את זה, וזאת בקשה שבדרך כלל אנחנו עושים מבעוד מועד.

איתן גינזבורג: ברשותך, אני מבקש עוד לא להצביע על זה.

איתן גינזבורג: אנחנו נביא את זה לאחת הישיבות הקרובות ונצביע על זה.

איתן גינזבורג: ברשותך, סליחה על העיכוב.

יוליה מלינובסקי: איתן, אני תכננתי שדולה באותם תאריכים.

יוליה מלינובסקי: אני לא יכולה לסגור שדולה אם משנים את זמן המליאה, כי אז אני לא יכולה לקיים שדולה.

איתן גינזבורג: קחי בחשבון שאלה ימי חנוכה, וכנראה לא יוכלו להיות שדולות כי יש מליאות מוקדמות.

יוליה מלינובסקי: בגלל זה אנחנו צריכים ודאות.

איתן גינזבורג: בסדר.

איתן גינזבורג: אני אביא את זה לאחת הישיבות הקרובות.

איתן גינזבורג: אני רוצה לבדוק משהו אצלי, בסדר?

איתן גינזבורג: אני מצטער על זה.

איתן גינזבורג: תודה רבה.

איתן גינזבורג: 3.

איתן גינזבורג: הוספת ממלא מקום קבוע בוועדת הכלכלה, מטעם סיעת ש"ס

איתן גינזבורג: אנחנו נעבור לסעיף השלישי, ואנחנו מבקשים להוסיף ממלא מקום קבוע בוועדת הכלכלה מטעם סיעת ש"ס.

איתן גינזבורג: לפי בקשתו של יושב-ראש סיעת ש"ס מבקשים למנות את חבר הכנסת ינון אזולאי כממלא מקום קבוע לחבר הכנסת יעקב מרגי.

איתן גינזבורג: מישהו רוצה להתייחס לנושא הזה?

אחמד טיבי: מדובר בהתפתחות חיובית.

איתן גינזבורג: אנחנו מודים לך על האבחנה ועל זיהוי התהליכים.

איתן גינזבורג: נעבור להצבעה.

איתן גינזבורג: מי שבעד הוספת ממלא מקום קבוע בוועדת הכלכלה מטעם סיעת ש"ס, ירים את ידו.

איתן גינזבורג: הבקשה אושרה.

איתן גינזבורג: 11 בעד, אין מתנגדים.

איתן גינזבורג: הבקשה התקבלה פה אחד והוספת ממלא מקום קבוע אושרה.

יוליה מלינובסקי: הוא חבר ועדה?

איתן גינזבורג: הוא ממלא מקום, הוא לא חבר ועדה.

איתן גינזבורג: כשחבר הוועדה לא נמצא, הוא ממלא את מקומו.

איתן גינזבורג: הוא חבר ועדה מטעם אותה סיעה.

איתן גינזבורג: יש שם רק מקום אחד.

איתן גינזבורג: 4.

איתן גינזבורג: פניית יושבת-ראש ועדת הפנים והגנת הסביבה בדבר טענת נושא חדש בעת הדיון בהצעת חוק הכניסה לישראל (תיקון מס' 33), התש"ף-2020 (מ/1363)

איתן גינזבורג: גבירותיי ורבותיי, הנושא הבא: פניית יושבת-ראש ועדת הפנים והגנת הסביבה, חברת הכנסת מיקי חיימוביץ', בדבר טענת נושא חדש בעת הדיון בהצעת חוק הכניסה לישראל (תיקון מס' 33), התש"ף-2020 (מ/1363).

איתן גינזבורג: גברתי היושבת-ראש, נא להציג את הנושאים החדשים, ואחרי זה נבקש מהיועץ המשפטי לחוות דעתו.

איתן גינזבורג: אחר כך נבקש מהמסתייגים לומר את מה שהם רוצים לומר.

איתן גינזבורג: בבקשה, גברתי.

והגנת הסביבה): מדובר בשני נושאים חדשים, אחד שהוגש על ידי חבר הכנסת שלמה קרעי, והשני שהוגש על ידי חבר הכנסת בצלאל סמוטריץ'.

והגנת הסביבה): מדובר בחוק שאמור להסדיר את עבודת בקרי הגבול בשדות התעופה שלנו.

והגנת הסביבה): זה חוק שמתייחס לעבודה שלהם, ולדרך שבה הדברים מתנהלים בשדה עצמו.

והגנת הסביבה): ההצעה של חבר הכנסת שלמה קרעי מתייחסת לסוגיה שנוגעת לשלילת אזרחות של אנשים שמגיעים ארצה.

והגנת הסביבה): למיטב הבנתי, זה ממש לא נוגע לנושא שבו עוסק החוק.

והגנת הסביבה): חבר הכנסת בצלאל סמוטריץ' ביקש להתייחס לסוגיית שעות עבודה ומנוחה, שנוגעת יותר לעניין השבת.

והגנת הסביבה): אנחנו סבורים שיש לכך השלכות רחבות, ולכן אי-אפשר להחיל את זה ואי-אפשר להתייחס לזה כאל נושא חדש.

יצחק פינדרוס: זה לא דיון אם זה נושא חדש.

יצחק פינדרוס: אפשר לחיל, למה זה הופך לנושא חדש?

אלעזר שטרן: ביחס לחוק הזה.

והגנת הסביבה): הוא לא שייך לחוק הזה.

איילת שקד: טוב, בואו נצביע.

איתן גינזבורג: יפה לך.

איתן גינזבורג: היועץ המשפטי של ועדת הפנים, בבקשה, תומר.

תומר רוזנר: כפי שאמרה יושבת-ראש הוועדה, מדובר בהצעת חוק ממשלתית, שמטרתה להסדיר את סמכויותיהם של בקרי הגבול וממוני ביקורת הגבולות.

תומר רוזנר: הצעת החוק נדונה בוועדה והוכנסו בה שינויים.

תומר רוזנר: במסגרת שתי הסתייגויות שהוגשו, כפי שאמרה יושבת-ראש הוועדה, הסתייגות אחת היא של חבר הכנסת שלמה קרעי, והיא מבקשת לתקן חוק אחר, הוא חוק הדרכונים, בנושא סמכות שר הפנים לדחות הענקתו של דרכון לאדם שהפך להיות אזרח ישראל.

תומר רוזנר: הנושא השני, שביקש חבר הכנסת סמוטריץ', היה נושא שקשור לבקרי הגבול ולממוני ביקורת הגבולות.

תומר רוזנר: הוא ביקש לקבוע הוראה שקובעת שהוראות סעיף 12 לחוק שעות עבודה ומנוחה, שמאפשר לחייב בעלי תפקידים חיוניים לעבוד בשבת, לא תחול על בקרי הגבול וממוני ביקורת הגבולות.

תומר רוזנר: אני אציין שלגבי שני הנושאים החדשים נטענה טענת נושא חדש, הן על ידי מספר חברי כנסת, והן על ידי נציגי הממשלה שהשתתפו בדיון.

תומר רוזנר: אם תרצו, אני אתייחס לגופו של עניין.

איתן גינזבורג: יש פה בקשות רשות דיבור.

איתן גינזבורג: בבקשה, חברת הכנסת מלינובסקי.

יוליה מלינובסקי: אני רוצה להסביר למה אנחנו נמצאים פה, אדוני היושב-ראש.

בצלאל סמוטריץ': אדוני היושב-ראש, אני אשמח אחר כך לנמק את ההסתייגות שלי.

איתן גינזבורג: חבר הכנסת סמוטריץ', אתה רשום.

איתן גינזבורג: אתה ביקשת ותקבל רשות דיבור.

איתן גינזבורג: בבקשה, חברת הכנסת מלינובסקי.

יוליה מלינובסקי: תודה רבה, אדוני היושב-ראש, אני רוצה להסביר למה הגשתי נושא חדש.

יוליה מלינובסקי: החוק שהיה בוועדת הפנים של הכנסת בעצם דיבר על נושא טכני לחלוטין.

יוליה מלינובסקי: סמכויות של בקרי הגבול מוסדרות היום בנוהל של משרד הפנים, והחליטו להעביר את זה לחקיקה ראשית.

יוליה מלינובסקי: זה מבורך כי זה יותר מסודר, יותר ברור, יותר שקוף.

יוליה מלינובסקי: החוק הזה לא עורר שום זעם או איזשהו עניין ציבורי גדול מדי, וגברתי היושבת-ראש תסכים איתי, שזה היה משהו מאוד מאוד שקט וטכני, נכון?

יוליה מלינובסקי: זה לא חוק שבו הכנסת עומדת על הרגליים האחוריות.

יוליה מלינובסקי: בדקה ה-99 באו חברי הכנסת קרעי וסמוטריץ', והגישו הסתייגויות.

יוליה מלינובסקי: זה לגיטימי, זה בסדר, זה הליך דמוקרטי בכנסת להגיש הסתייגויות, אבל ההסתייגויות צריכות להיות קשורות לעצם החוק הזה.

יוליה מלינובסקי: בחוק שכר חברי הכנסת, למשל, הייתי יכולה להגיש הסתייגות שזה יחול גם על ראש הממשלה, לדוגמה, אבל הוסבר לי בצורה ברורה, ואני גם מבינה שהחוק הזה מתייחס לסוגיה מסוימת.

יוליה מלינובסקי: אולי מבחינה תקשורתית היו אומרים: איזה יופי, ישראל ביתנו הגישו כזאת הסתייגות, אבל זה לא היה במקום, זה לא נכון.

יוליה מלינובסקי: זה לא מתאים לחוק הזה.

יוליה מלינובסקי: בגלל זה, אגב, לא עשינו את זה.

יוליה מלינובסקי: אותו הדבר גם פה.

יוליה מלינובסקי: הוגשו שני הסתייגויות.

אחמד טיבי: שתי, שתי.

יוליה מלינובסקי: סליחה, שתי.

יוליה מלינובסקי: יש לנו פה מומחה בעברית.

איתן גינזבורג: מומחה ללשון העברית.

יוליה מלינובסקי: שתיים, שתי – זה עדיין אותו דבר.

שלמה קרעי: יוליה, להבדיל מאלה שמגיעים לארץ ואחרי כמה ימים חוזרים לרוסיה, אין להם שום סיכוי ללמוד עברית כי זה לא מעניין אותם בכלל.

איתן גינזבורג: אני מבקש ממך, חבר הכנסת קרעי, קצת כבוד.

אחמד טיבי: יהודים, תשחקו יחד.

איתן גינזבורג: חבר הכנסת טיבי.

שלמה קרעי: כבוד למה, אדוני היושב-ראש?

שלמה קרעי: לקומבינות שעושים פה על חשבון אזרחי ישראל?

שלמה קרעי: ש-50% מהעולים חוזרים לרוסיה תוך כמה ימים?

איתן גינזבורג: אני קורא אותך לסדר פעם ראשונה.

איתן גינזבורג: תפסיק להפריע.

יוליה מלינובסקי: אני מבינה שהמבטא שלי מעצבן אותך, אני מבינה שבעצם אנחנו פה מעצבנים אותך, אבל אתה יודע מה?

יוליה מלינובסקי: תסתגל לזה.

יוליה מלינובסקי: תתרגל, אין מה לעשות.

שלמה קרעי: לא, אני מעצבן אותך כי תכף תראי שלא תצליחי עם הנושא החדש.

יוליה מלינובסקי: אתה יודע מה?

יוליה מלינובסקי: אם אתה חושב שג'ירפה לא קיימת, זה לא אומר שהיא לא קיימת.

יוליה מלינובסקי: זאת בעיה שלך, מה שנקרא.

שלמה קרעי: איזה עולם מושגים.

יוליה מלינובסקי: אני מדברת איתך בדיוק בשפה שלך, לצערי הרב.

יוליה מלינובסקי: אני נאלצת.

אחמד טיבי: מה הקשר בין קרעי לג'ירפות?

אחמד טיבי: בואו נרחיב את הנושא.

אחמד טיבי: בואו נתעמק.

שלמה קרעי: את זה יכול להבין רק מי שעושה קומבינות.

יוליה מלינובסקי: אני רוצה לסיים, אדוני היושב-ראש.

יוליה מלינובסקי: אני רוצה להסביר למה הגשתי נושא חדש על שתי ההסתייגויות האלה.

יוליה מלינובסקי: ההסתייגות של חבר הכנסת סמוטריץ' מתייחסת לנושא שעות עבודה ומנוחה, והיכולת או הרצון או החיוב של אותם עובדים לעבוד בשבתות.

יוליה מלינובסקי: יכול להיות שזה נושא חשוב ואפשר לדון בו, אבל זה לא קשור לחוק הזה ויש לו השלכות רוחב לכל המשק.

יוליה מלינובסקי: במדינת ישראל יש גם צבא, יש גם משטרה, יש גם כבאות, יש חברת חשמל שאנשים עובדים בה בשבת.

יוליה מלינובסקי: אלה דברים חיוניים.

יוליה מלינובסקי: יש לזה השלכות רוחב.

יצחק פינדרוס: את בטוחה שזה ישליך לרוחב?

יצחק פינדרוס: אז שכנעת אותי.

איתן גינזבורג: אני מבקש, חבר הכנסת פינדרוס.

שלמה קרעי: זה לגובה של הג'ירפה.

איתן גינזבורג: חבר הכנסת קרעי, הוזהרת כבר פעם אחת.

יוליה מלינובסקי: רק אתמול, חבר הכנסת קרעי, התפוצצת מעצבים מחוק הבחירות בתל מונד, בגלל איזשהו סעיף.

יוליה מלינובסקי: חשבת שיש לזה השלכות על הבחירות הכלליות, ויוכלו להשתמש בזה.

יוליה מלינובסקי: אם אני אלך לפי האנלוגיה שלך, זה אותו דבר.

יוליה מלינובסקי: יש פה הסתייגות, שלדעתי יש לה השלכות רוחב על כל המשק, על כל האנשים החיוניים במשק במדינת ישראל.

יוליה מלינובסקי: ברגע שמעבירים כזה תיקון, שבכלל לא קשור לחוק הזה, צריך לשקול את זה בכובד ראש.

יוליה מלינובסקי: זה לגבי ההסתייגות של חבר הכנסת סמוטריץ', ובגלל זה הגשתי נושא חדש.

יוליה מלינובסקי: להבנתי, הנושא הזה כל כך כבד, שלא עושים את זה דרך הסתייגות לחוק זוטר, סליחה.

יוליה מלינובסקי: זה באמת לא בין החוקים הראשיים ולא חוקי יסוד.

יוליה מלינובסקי: דבר נוסף, ההסתייגות של חבר הכנסת קרעי.

יוליה מלינובסקי: אני מכירה את הוויכוח הער סביב נושא הדרכונים, מה ההשלכות, מי מושך לאן, איזה סטיגמות מפתחים פה, ואיך מעצבים ציבור שלם כגנבים, פושעים ועבריינים.

יוליה מלינובסקי: בלי להיכנס לתוכן הנושא הזה, זאת לא הסתייגות שמקומה בחוק הזה.

יוליה מלינובסקי: אם הממשלה או חבר הכנסת קרעי רוצים לבטל את חוק הדרכונים, הוא או הממשלה מוזמנים להגיש חוק בדרך המלך, להעביר את זה, ולעשות על זה דיון בשלוש קריאות וכל מה שנדרש בנושא.

יוליה מלינובסקי: לא מבטלים חוק אחד דרך הסתייגות בחוק אחר.

יוליה מלינובסקי: זה פשוט לא חוקתי, וזה לא הליך מקובל בכנסת ישראל.

יוליה מלינובסקי: עקב כך, הגשתי שתי בקשות לנושא חדש, כי גם על פי היועץ המשפטי של הוועדה, וגם על פי חוות דעתה של יושבת-ראש הוועדה, זה בהחלט נושא חדש קלאסי.

יוליה מלינובסקי: הייתי מגדירה את זה בתור הטרלה מטורפת מצד חברי הכנסת סמוטריץ' וקרעי, שפשוט תוקעת את החוק שהממשלה ביקשה לקדם.

יוליה מלינובסקי: תודה רבה.

איתן גינזבורג: תודה רבה.

איתן גינזבורג: חבר הכנסת בצלאל סמוטריץ', בבקשה.

יצחק פינדרוס: הוא לא צריך.

יצחק פינדרוס: היא כבר שכנעה אותנו להצביע בעד.

איתן גינזבורג: אבל הוא מבקש זכות דיבור, ונראה לי שצריך לתת לו זכות דיבור.

בצלאל סמוטריץ': תודה, אני שמח איך שחברת הכנסת מלינובסקי הציגה את הדברים, ואני משוכנע שאני אצליח לשכנע אתכם, כי אני חושב שהיא כנראה לא הבינה, או שאני לא הסברתי טוב את ההסתייגות.

בצלאל סמוטריץ': אין להסתייגות שום השלכות רוחב.

בצלאל סמוטריץ': אני לא קובע עכשיו רוחבית וזה לא תיקון בחוק שעות עבודה ומנוחה.

בצלאל סמוטריץ': אני מתייחס בהסתייגות אך ורק לעובדים האלה, שאותם אנחנו מסדירים בחוק הזה.

בצלאל סמוטריץ': החוק הזה הוא בעיניי חוק דרמטי, דווקא בגלל העובדה שעד היום, גוף שהחזיק סמכויות אכיפה שלטוניות כנגד אזרחים, פגע בזכויות ובחרויות של אזרחים.

בצלאל סמוטריץ': הוא עשה את זה לא מכוח ההסמכה המסודרת בחוק, ובעיניי זה דבר שהוא חמור מאוד.

בצלאל סמוטריץ': טוב שהממשלה מבקשת להסדיר את הנושא.

בצלאל סמוטריץ': אני מבקש, שבמסגרת אותה הסדרה כוללת – לוקחים עכשיו ענף שעד היום לא היה מוסדר בחוק, ומסדירים אותו.

בצלאל סמוטריץ': אני מבקש לקבוע רק ביחס לענף הספציפי הזה, מאחר ולא מדובר באמת בארגון חירום, כפי שיוליה אמרה – צבא, משטרה.

בצלאל סמוטריץ': הרי הסעיף הרלוונטי בחוק שעות עבודה ומנוחה, שמחריג גופי חירום, הוא בוודאי הגיוני.

בצלאל סמוטריץ': לא ייתכן שחייל בצה"ל או שוטר במשטרה יגיד: אני לא רוצה לעבוד בשבת.

בצלאל סמוטריץ': אין דבר כזה.

בצלאל סמוטריץ': בקרי הגבול – זה לא שירות חירום.

בצלאל סמוטריץ': חשוב לי לומר ששר הפנים ואנשי המקצוע במשרד הפנים, מוכנים להסתייגות הזאת.

בצלאל סמוטריץ': אני מציע אותה בהסכמת הממשלה.

בצלאל סמוטריץ': קודם כל, זה לא נושא חדש, כי לוקחים ענף ומסדירים אותו.

בצלאל סמוטריץ': אני מבקש להסדיר עוד אלמנט ספציפית באותו ענף, לחלוטין לא עם השלכות רוחב.

בצלאל סמוטריץ': הסעיף היחידי שאני מבקש לומר, הוא שאי-אפשר יהיה להכריח עובד לעבוד בשבת.

בצלאל סמוטריץ': במילים אחרות, גם עובד שמבקש לא לעבוד בשבת, יוכל להתקבל לעבודה כבקר גבול.

בצלאל סמוטריץ': אני לא טוען שבקרי גבול לא יכולים לעבוד בשבת, אני לא מבקש שלא יהיה להם היתר עבודה בשבת, אבל שאדם יוכל להיות עובד כבקר גבול, ולא להיות משובץ למשמרות בשבת.

בצלאל סמוטריץ': זה נראה לי הכי ליברלי והגיוני, ומכבד כל אדם ואמונתו.

בצלאל סמוטריץ': בקרי גבול זה לא מקצוע חירום כמו צבא ומשטרה, שבלעדיהם המדינה לא יכולה לתפקד.

בצלאל סמוטריץ': שוב אני חוזר ואומר, שעמדת שר הפנים ואנשי המקצוע היא שהם מוכנים להסתייגות הזאת.

בצלאל סמוטריץ': אני חושב שנכון לאשר אותה, היא לא נושא חדש ואין לה השלכות רוחב.

בצלאל סמוטריץ': בעיניי, הדבר הכי מתבקש שכאשר מסדירים ענף כזה, להסדיר גם את הנקודה הזאת.

איתן גינזבורג: למה הדבר הזה צריך לבוא בחקיקה ולא בהסדרה פנימית של רשות האוכלוסין וההגירה?

בצלאל סמוטריץ': אדוני היושב-ראש, זאת שאלה מצוינת.

בצלאל סמוטריץ': צריך לומר את האמת, רשות האוכלוסין וההגירה אמרה שהיא מוכנה לקבל על עצמה לאפשר למי שלא רוצה לעבוד בשבת, לא לעבוד בשבת.

בצלאל סמוטריץ': אבל זאת שאלה שאפשר לשאול על הרבה מאוד חוקים שאנחנו מחוקקים.

איתן גינזבורג: אני שואל ספציפית פה, אם הרשות החליטה שהיא מקבלת על עצמה.

בצלאל סמוטריץ': כל ההסדרה שאנחנו עושים עכשיו, הייתה מוסדרת עד היום.

בצלאל סמוטריץ': היום יש רשות אוכלוסין אחת, מחר יבוא מנהל אחר לרשות האוכלוסין ויחשוב אחרת.

בצלאל סמוטריץ': נדמה לי שבמדינה יהודית ודמוקרטית, האמירה שבה גוף כזה יכול לעבוד בשבת – אני לא מבקש לסגור את גבולותיה של מדינת ישראל למעבר בשבת.

בצלאל סמוטריץ': מצד שני, אדם שרוצה לשמור את השבת ולא לעבוד, אי-אפשר לחייב אותו, וגם לא לסגור בפניו את שוויון ההזדמנויות בעבודה.

בצלאל סמוטריץ': נראה לי שראוי שהדבר הזה יהיה בחוק, ולא יהיה תלוי ברצונו הטוב של מנהל כזה או אחר של רשות ההגירה.

בצלאל סמוטריץ': גם אם יש מנהל מצוין והם עושים עבודה נהדרת, אני חושב שראוי שזה יהיה בחוק.

בצלאל סמוטריץ': על כל פנים, זה לא נושא חדש.

בצלאל סמוטריץ': זה דיון שצריך לקיים בוועדה עצמה.

בצלאל סמוטריץ': אבל למנוע את הדיון בהסתייגות עצמה בטענת נושא חדש?

בצלאל סמוטריץ': בעיניי זה לא נכון.

איתן גינזבורג: תודה.

איתן גינזבורג: חברת הכנסת מארק.

אוסנת הילה מארק: אני רוצה להתייחס לנושא של חוק הדרכונים.

אוסנת הילה מארק: לא שמעתי מה אמרו כולם, ואולי אני חוזרת על חלק מהדברים.

שלמה קרעי: אף אחד לא אמר כלום.

שלמה קרעי: את הראשונה.

אוסנת הילה מארק: נחשפנו לתחקיר של "המקור", שמדבר על אנשים שמגיעים למדינת ישראל.

אוסנת הילה מארק: הם מקבלים פה זכויות, מקבלים דרכון ואחרי יומיים נעלמים מכאן.

אוסנת הילה מארק: תראו, אפשר להגיד שאנחנו רוצים להעלים עין, אין בעיה, הם יהודים והם באים לפה, עלייה וסיפורים.

אוסנת הילה מארק: אבל בסוף, יש אזרחים במדינת ישראל, שחלקם עצמאים, והם משלמים מסים רבים למדינת ישראל.

אוסנת הילה מארק: בסוף מגיע לפה איזה אורח, מקבל פה דרכון ואחרי יומיים של טיול בים המלח, הוא נעלם.

אוסנת הילה מארק: אם אנחנו לא נגמור את החגיגה הזאת של חלוקת דרכונים – תראו, אין את זה בשום מדינה בעולם.

אוסנת הילה מארק: בשום מדינה בעולם אתה לא יכול להגיע לדקה, לטייל פה שלושה ימים, ולהיעלם עם דרכון ועם זכויות ועם סל קליטה ועם מה לא.

אוסנת הילה מארק: אין דבר כזה באף מקום בעולם.

אוסנת הילה מארק: ואם אנחנו, בנקודת הזמן הזאת, לא נפסיק את החגיגה הזאת של טרפת חלוקת הדרכונים, אנחנו נבכה על זה לדורות.

אוסנת הילה מארק: התקציב של מדינת ישראל, חלקו הולך לסל קליטה לא לאנשים שבאמת באים ומשתקעים פה, לא לאנשים שרוצים לקבוע את מקום מושבם הקבוע פה, במדינת ישראל.

אוסנת הילה מארק: אנחנו נמצא את עצמנו בסיטואציה שבה אנשים מסתובבים בעולם – איך אמרו בתחקיר?

אוסנת הילה מארק: ככה אתה יכול להיכנס לארצות הברית עם דרכון ישראלי.

אוסנת הילה מארק: באים, מנצלים אותנו כמדינה ופשוט נעלמים.

אוסנת הילה מארק: את החגיגה הזאת אני מבקשת לסיים.

אוסנת הילה מארק: תודה.

בועז טופורובסקי: את מאמינה לתחקירים של "המקור"?

בועז טופורובסקי: כן?

בועז טופורובסקי: רביב דרוקר הוא בן אדם רציני, נכון?

יוליה מלינובסקי: גם אתמול ראית תחקיר אחר, אוסנת.

איתן גינזבורג: חבר הכנסת טופורובסקי, חברת הכנסת יוליה מלינובסקי, אני מבקש ממך לא להפריע.

יוליה מלינובסקי: כמה עותקים אנחנו רוצים?

יוליה מלינובסקי: 250 - - -

איתן גינזבורג: חברת הכנסת מלינובסקי, אני קורא אותך לסדר פעם ראשונה.

איתן גינזבורג: חבר הכנסת קרעי, בבקשה.

בועז טופורובסקי: - - -

איתן גינזבורג: חבר הכנסת טופורובסקי, אתה רוצה רשות דיבור?

יוליה מלינובסקי: - - -

בועז טופורובסקי: היא באה, מתבססת על תחקיר של "המקור" ועל רביב דרוקר.

איתן גינזבורג: היא יצאה, היא יצאה.

בועז טופורובסקי: אני רוצה לדעת אם - - - והתחקירים שלהם אמינים, כי יש לו גם תחקירים על ראש הממשלה, על הבן שלו.

איתן גינזבורג: חבר הכנסת טופורובסקי, מספיק.

אוריאל בוסו: - - -

בועז טופורובסקי: אני רוצה לדעת.

איתן גינזבורג: טופורובסקי, אתה רוצה לדבר?

איתן גינזבורג: תודה.

איתן גינזבורג: זכות הדיבור שלך, מה שנקרא - - -

שלמה קרעי: תודה, אדוני יושב-הראש, ראשית, לעניין הטכני של טענת נושא חדש.

שלמה קרעי: בעיניי, הנושא הזה הוא לא נושא חדש.

שלמה קרעי: מדובר כאן על חוק שמדבר על בקרי גבול, מדובר כאן על המעבר – כניסה ויציאה של אזרחים לישראל, וזה מקום טוב מאוד להסדיר כניסה ויציאה של אזרחים לישראל, וקבלת אזרחות ישראלית.

יוליה מלינובסקי: - - -

שלמה קרעי: גברתי, לא הפרעתי לך כשדיברת.

שלמה קרעי: את טענתך שמעתי, אני מכבד אותה, אבל אני חולק עליה.

שלמה קרעי: אני מבקש מחברי הכנסת שיושבים כאן בוועדה להצביע נגד נושא חדש.

שלמה קרעי: לא מדובר בשום אופן בנושא חדש.

שלמה קרעי: דבר נוסף, לגופו של עניין, יש כאן קומבינה שעושים על חשבון אזרחי ישראל.

שלמה קרעי: המשטרה, אגב, תחזרו אחורה לשנת 2017, כתבה דוח מאוד חריף כנגד - -

יוליה מלינובסקי: המשטרה המליצה להעמיד לדין את ראש הממשלה - - -

איתן גינזבורג: חברת הכנסת יוליה מלינובסקי, חברת הכנסת מלינובסקי.

שלמה קרעי: לא ניתן לכם להמשיך לעשות קומבינות.

שלמה קרעי: אדם זכאי עד שלא הוכחה אשמתו.

יוליה מלינובסקי: תגיד לאיזה משטרה אתה מאמין.

שלמה קרעי: את זה אתם לא מבינים.

שלמה קרעי: העבריין המורשע שעומד בראשכם.

יוליה מלינובסקי: תגיד לאיזו משטרה אתה מאמין.

איתן גינזבורג: יוליה, שמענו, תודה.

שלמה קרעי: העבריין המורשע שעומד בראשך, לא מבין שאדם זכאי עד שלא הוכחה אשמתו.

יוליה מלינובסקי: אתה מאשים פה מיליון אזרחים.

שלמה קרעי: המשטרה הגישה דוח בשנת 2017.

שלמה קרעי: אני לא יכול להגיד לך "לא הפרעתי לך", כי זה לא מזיז לך, אבל כן אומר את דבריי.

שלמה קרעי: המשטרה הגישה דוח בשנת 2017, והתריעה על כך שמי שינצל את החוק הזה, את התיקון שבעצם לא נותן סמכות לשר הפנים לא לתת דרכון אם לא נראה לו, וכל מי שמגיע לכאן מקבל דרכון בכל מקרה – המשטרה הגישה דוח חריף על כך, שאוליגרכים ינצלו את זה, שיעשו הון על מדינת ישראל.

שלמה קרעי: מקבלים כאן ביטוח רפואי, דרכון, אזרחות ישראלית.

שלמה קרעי: גם זכות הצבעה הם מקבלים כאן, וחוזרים חזרה למולדתם.

שלמה קרעי: הם באים לכאן רק כשהם צריכים את מדינת ישראל.

שלמה קרעי: אין שום קשר ליהדות, אין שום קשר לחוק הזה לציונות.

שלמה קרעי: הגיע הזמן, וזאת ההזדמנות שלנו, לבטל את העניין הזה.

שלמה קרעי: ורק מי שמגיע לכאן כעולה חדש, כיהודי שבא על פי חוק השבות, ישתקע כאן ויקבל אזרחות כמו שהיה מאז ומעולם.

שלמה קרעי: תודה רבה.

איתן גינזבורג: תודה רבה.

בועז טופורובסקי: - - -

איתן גינזבורג: רגע, רגע, חבר הכנסת טופורובסקי, אתה לא יכול בכל פעם לקחת את המיקרופון ולהתחיל לדבר כאוות נפשך.

איתן גינזבורג: אתה רוצה לשאול, תקבל רשות דיבור.

איתן גינזבורג: סליחה, אני עושה הפסקה מתודית.

איתן גינזבורג: קיבלנו בקשה מוועדת הכספים לדון בשני סעיפים שכרגע מדברים ודנים עליהם שם.

איילת שקד: איתן, תעשה הצבעה.

איילת שקד: נו, זה דקה.

איילת שקד: מה הבעיה להצביע?

איתן גינזבורג: שנייה, רגע.

איתן גינזבורג: חברת הכנסת שקד, תודה רבה.

איילת שקד: מה הבעיה לעשות הצבעה?

איתן גינזבורג: תודה רבה.

איתן גינזבורג: שלחתי את זה לחברי הוועדה.

איתן גינזבורג: תעיינו בזה, בבקשה, תוך כדי הדיון.

איילת שקד: סליחה, חבר הכנסת גינזבורג, אני דורשת שתעשה הצבעה.

איתן גינזבורג: אין לך מושג על מה את מדברת.

איתן גינזבורג: אני הודעתי עכשיו הודעה לחברי הוועדה.

איתן גינזבורג: את סתם קופצת בראש, תירגעי רגע.

איתן גינזבורג: אנחנו ממשיכים בדיון.

איתן גינזבורג: דיון על נושא חדש הוא דיון וצריך לדבר בו, בסדר?

איתן גינזבורג: צריך לשכנע אחד את השני.

איתן גינזבורג: זה לא רוויזיה, שבאים, מצביעים והולכים.

איתן גינזבורג: צר לי, אלה הכללים בכנסת, ויש פה אנשים שמבקשים לדבר.

שלמה קרעי: ככה עשית בכל נושא חדש שהיה אצלך?

שלמה קרעי: גם כשהייעוץ המשפטי אמר לך שזה לא יכול להיות נושא חדש, והצבעת כן?

איתן גינזבורג: תודה, תודה.

איתן גינזבורג: כן, בבקשה.

אנטאנס שחאדה: חבר הכנסת גינזבורג, אני פעם ראשונה בוועדה הזאת, ורוצה להתייעץ עם חבר הכנסת אחמד טיבי, אם ננצל את המצב ונציע שינוי בחוק האזרחות.

אנטאנס שחאדה: אם כבר משחקים בדרכונים, משחקים באזרחות, נשנה גם את חוק האזרחות.

יצחק פינדרוס: אין בעיה, אבל תעשה את זה בוועדת הפנים, לא פה.

אנטאנס שחאדה: וניתן לפחות איחוד משפחות, שיתאפשר להם להתאחד עם בני המשפחות שלהם.

אנטאנס שחאדה: מונעים מהם בחוק זמני, תיקון זמני שהוא כבר עשר שנים.

אוסנת הילה מארק: נחסל את מדינת ישראל.

אחמד טיבי: שאלה נכונה של חבר הכנסת אנטאנס שחאדה.

אחמד טיבי: אם מונעים מאזרחים שנמצאים פה שנים על גבי שנים, אי-אפשר לתת למישהו שבא לשעתיים דרכון, ואז במטוס הפרטי – לברוח.

אנטאנס שחאדה: הם נשואים, גרים כאן וחיים כאן.

שלמה קרעי: אני מסכים איתך, חבר הכנסת טיבי.

שלמה קרעי: אני מסכים איתך הפעם.

יוליה מלינובסקי: שיתוף פעולה מצוין בין הליכוד למשותפת, שוב אדוני.

אחמד טיבי: אני מחכה לתגובה של - - -

שלמה קרעי: כשאחמד טיבי דואג למדינת ישראל, שלא יעשו עליה קומבינות, אני מסכים איתו.

אחמד טיבי: בעיקר לערבים שלא מקבלים איחוד משפחות.

איתן גינזבורג: תודה, תודה.

איתן גינזבורג: חבר הכנסת בועז טופורובסקי, לא ביקשת?

איתן גינזבורג: חבר הכנסת אלעזר שטרן, בבקשה.

אלעזר שטרן: בקשר לנושא חדש, שקשור לבקשתו של חבר הכנסת בצלאל סמוטריץ', אני מזדהה עם התוכן, לא עם המקום.

אלעזר שטרן: אני חושב שהשבת היא נושא יותר מדי חשוב, מכדי שנגניב אותה בתת סעיף על מקצוע מסוים.

אלעזר שטרן: אני לא מכיר שכל המקצועות של מדינת ישראל כבר סגורים – במה מותר ובמה אסור לעבוד בשבת.

אלעזר שטרן: ואני לא יודע למה צריך לתעדף את עובדי רשות ההגירה בהקשר הזה, על פני עובדות סוציאליות או על פני מוכרות בסופרמרקטים.

שלמה קרעי: אבל מוכרות בסופרמרקט לא חייבות לעבוד בשבת.

אלעזר שטרן: גם כאן, רשות ההגירה כמו שאני הבנתי מחבר הכנסת סמוטריץ', לא כופה על מי שלא רוצה לעבוד בשבת.

שלמה קרעי: כן כופה.

אוסנת הילה מארק: אז מה הבעיה לתקן את זה, אם היא לא כופה?

אלעזר שטרן: היא לא כופה על מי שלא רוצה לעבוד בשבת.

אלעזר שטרן: לכן אני חושב שזה נושא ראוי, ובאמת חשוב לדון בו, בטח אם דנים על מקצועות שונים.

אלעזר שטרן: אני בכלל חושב שכל המחטפים האלה בנושאים של שבת, רק מרחיקים את השבת ממדינת ישראל.

אלעזר שטרן: אני לא צריך להגיד לכם שבעיניי זה הסטרט-אפ היהודי-הישראלי הכי מוצלח עד היום, השבת.

אלעזר שטרן: ראוי לה שכנסת ישראל תדון, אם היא רוצה, באמנת גביזון-מידן, או איך מסדירים את השבת במדינת ישראל.

אלעזר שטרן: ולא בכל פעם, כשיש הזדמנות פוליטית – לצערי, של צד אחד – מגבירים את הכפייה ומרחיקים את השבת מעצמה.

אלעזר שטרן: בעיניי, אבל בטח גם בעיני הרבה מאוד מאזרחי מדינת ישראל.

אלעזר שטרן: ככלל, אני נגד כפייה על אנשים לעבוד בשבת במקצועות שהם לא הכרחיים, אבל כמו שהבנתם, אני בעד דיון רחב ולא בסעיף בחוק הזה.

אלעזר שטרן: לגבי הנושא השני, רציתי להגיד שמי שיפתח עיתון בכל יום, יראה כמה מדינות באירופה – אני כן מאמין לדרוקר.

אלעזר שטרן: הרושם אולי מוגזם, אולי לא נכון.

אלעזר שטרן: אני חושב שדרוקר עיתונאי רציני, והלוואי והחברים בליכוד יתייחסו אליו תמיד באותה רצינות.

אוסנת הילה מארק: לפחות אנחנו הגונים.

אוסנת הילה מארק: כשהוא צודק אז הוא צודק.

יוליה מלינובסקי: ומה היה אתמול?

בועז טופורובסקי: אתמול הוא צדק?

אוסנת הילה מארק: אתמול הוא לא צדק.

בועז טופורובסקי: אבל זה היה רק הקלטות.

בועז טופורובסקי: הוא לא אמר כלום.

אוסנת הילה מארק: אתמול הוא הביא רק רכילות, אתה מבין?

אוסנת הילה מארק: במקום שתיתפסו בזה, שבן אדם שעובד עם ראש ממשלה מקליט אותו – זה הביזיון הכי גדול שיכול לקרות.

אוסנת הילה מארק: על זה תדבר.

איתן גינזבורג: חברת הכנסת מארק, תודה.

איתן גינזבורג: חבר הכנסת טופורובסקי, אתה מפריע לחברך שטרן.

אוסנת הילה מארק: נראה שהעוזרים שלך יקליטו אותך.

אוסנת הילה מארק: נראה מה אז תגיד.

בועז טופורובסקי: איום ונורא שמקליטים.

איתן גינזבורג: תודה, בועז.

איתן גינזבורג: בבקשה, אלעזר.

אוסנת הילה מארק: נורמות של התנהגות.

בועז טופורובסקי: איום ונורא שמקליטים - - -

איתן גינזבורג: חברים, אל תפריעו לאלעזר שטרן.

איתן גינזבורג: חבר הכנסת טופורובסקי, לקרוא אותך לסדר פעם ראשונה?

בועז טופורובסקי: על מה?

בועז טופורובסקי: תוציא אותי, מה אכפת לי?

בועז טופורובסקי: אני לא צריך להצביע.

אלעזר שטרן: אני לא שמעתי את אלה שטוענים על אנשים שמקליטים, כשדיברו משהו על זה שעורך הדין נווה הקליט את היועץ המשפטי לממשלה.

אלעזר שטרן: לא שמעתי את אותן טענות.

יוליה מלינובסקי: הכול נכון לשעתו.

אלעזר שטרן: ככלל, יש לנו איזו מין תרבות, אם כבר צריך לדבר, גם על השלטים של ה - - -.

אלעזר שטרן: לא שמעתי בעיה עם זה שהכסף בא מבחוץ, אלא רק אמרו שהכסף בא מעמותות מבחוץ או מאנשים מבחוץ.

אוסנת הילה מארק: אדוני היושב-ראש, הדיון הוא על רביב דרוקר?

אוסנת הילה מארק: לא הבנתי.

אוסנת הילה מארק: על התוכנית עצמה?

איתן גינזבורג: אני חושב שגם את התייחסת לזה, אז בואי נשמע את חבר הכנסת שטרן.

איתן גינזבורג: אל תצנזרי אנשים.

אוסנת הילה מארק: בוא נשמע את אלעזר שטרן, קדימה.

אלעזר שטרן: הדבר האחרון, אני רק רוצה להגיד לידיעת כולנו, כדי שלא יישמעו פה דברי – אני לא רוצה להגיד איזה, אבל לא מדויקים.

אלעזר שטרן: לצערי הרב, אני צריך להגיד משהו.

אלעזר שטרן: הילדים שלי יכלו לקבל דרכונים מהרבה מאוד מדינות באירופה, מאוסטרליה ומעוד מקומות, בלי לנסוע לשם ובלי לגור שם.

אלעזר שטרן: והם העדיפו, אני מקווה כתוצאה מהחינוך, שהם רוצים רק דרכון ישראלי, למרות כל ההטבות שנלוות.

אלעזר שטרן: אני רוצה להגיד, שיש עוד מדינות בעולם.

אלעזר שטרן: אני אומר שוב, דעתי מאוד לא נוחה עם מי שנוגע וחוזר, רק בשביל ליהנות מזה, אבל זה באמת דיון אחר.

אלעזר שטרן: תודה.

איתן גינזבורג: תודה רבה.

איתן גינזבורג: לפני שניתן לחברת הכנסת חיימוביץ' לסכם, אני מבקש מתומר, היועץ המשפטי של מועדת הפנים, התייחסות.

איתן גינזבורג: רק אם אפשר בלי מסכה, אדוני.

איתן גינזבורג: תודה.

תומר רוזנר: אני אתייחס לשני הנושאים.

תומר רוזנר: לגבי הסתייגותו של חבר הכנסת סמוטריץ' אני רק אציין דבר אחד.

תומר רוזנר: נציגת משרד המשפטים טענה בדיון שמדובר בנושא חדש, מסיבה שלא נבחנו - - -

יצחק פינדרוס: שר המשפטים יעשה סעיף 95 במליאה?

יוליה מלינובסקי: איך תומר יודע לענות לך?

יוליה מלינובסקי: הוא לא שר המשפטים.

תומר רוזנר: אני לא מייצג כאן את שר המשפטים.

תומר רוזנר: מכיוון שהיא לא נוכחת פה, אני התבקשתי להציג את דבריה.

בצלאל סמוטריץ': תומר, אתה יכול להסביר יותר למה הם טוענים את זה?

איילת שקד: בצלאל, בחייאת, אנחנו רוצים ללכת.

איתן גינזבורג: תומר, בבקשה.

תומר רוזנר: מה שמסרה לי נציגת משרד המשפטים, הוא שהם לא בחנו את העניין מבחינת השלכותיו על יחסי העבודה ברשות, על דברים שונים שקשורים לכך, על חוזה העבודה וכולי.

בצלאל סמוטריץ': בסדר גמור.

בצלאל סמוטריץ': זה לא הופך את זה לנושא חדש מבחינת הכנסת.

איתן גינזבורג: חבר הכנסת סמוטריץ', הבנו את זה, אבל הוא מנסה להסביר את זה עכשיו.

איתן גינזבורג: חבר הכנסת סמוטריץ', אי-אפשר להתמודד עם הזום.

תומר רוזנר: אני רק מעביר את דבריה בעניין הזה.

תומר רוזנר: לגבי הסתייגותו של חבר הכנסת קרעי, אני חייב לומר, ואני אומר את הדברים על דעת ממלאת מקום היועץ המשפטי לכנסת, לאחר שבדקנו את העניין לעומק אנחנו סבורים שגם אם הוועדה תאשר את העניין כנושא חדש, עלול להיווצר מצב שמדובר בפגם היורד לשורש הליך החקיקה.

קריאה: איזה שטויות.

שלמה קרעי: מעניין, כשרציתי - - -

איתן גינזבורג: לא, אני מבקש.

איתן גינזבורג: אתה רוצה להפריע?

איתן גינזבורג: תפריע לחברי כנסת, גם את זה אני לא מרשה, אבל בטח לא ליועץ משפטי של הוועדה.

תומר רוזנר: מכיוון שמדובר בנושא שנוגע לזכויות יסוד של האזרחים – מתי יוכלו לקבל דרכון ומתי לא.

תומר רוזנר: אנחנו סבורים שדילוג על הליכי חקיקה תקינים, כאשר החוק יעבור את הקריאה הראשונה, קריאה שנייה וקריאה שלישית, עלול להביא לפגימה בחוק שיורדת לשורשו.

תומר רוזנר: אתם צריכים להביא את זה בחשבון.

תומר רוזנר: לדעתנו, הדבר היחיד שמשותף לשני ההסדרים, הוא ששניהם מתחילים במילה "חוק", ואין שום קשר שאפשר להסביר בין הדברים.

תומר רוזנר: מדובר גם בפגיעה בזכויות יסוד.

תומר רוזנר: לכן, אנחנו סבורים שיש לשקול היטב האם להכריע את העניין הזה במסגרת התיקון לחוק.

תומר רוזנר: אני מבהיר, שאנחנו לא מתייחסים, כמובן, לגופו של התיקון המבוקש.

תומר רוזנר: התיקון המבוקש הוצג בפני הוועדה בשעתו.

תומר רוזנר: אנחנו הבענו עמדה אחרת מזו שהתקבלה לבסוף בחקיקה.

תומר רוזנר: התיקון עשוי להיות ראוי ואפילו מתבקש, אבל הנושא הזה צריך לעבור הליך חקיקה תקין.

שלמה קרעי: יהיה דיון ארוך בוועדה - - -

איתן גינזבורג: תודה.

איתן גינזבורג: חברת הכנסת מיקי חיימוביץ', בבקשה.

והגנת הסביבה): אני רק רוצה להתייחס לדברים שאמר קודם חבר הכנסת בצלאל סמוטריץ'.

והגנת הסביבה): יש חשש שהשינוי הזה יוקש לגבי תנאי עבודה של שוטרים, של כבאים ושל שאר כוחות הביטחון.

והגנת הסביבה): לכן, הובהר לנו גם על ידי רשות האכיפה וההגירה, שיותקנו תקנות או הוראות או חוזר – אני עוד לא יודעת בדיוק באיזה אופן – שיבהירו שאי-אפשר לחייב אדם לעבוד בשבת, לעבוד בשבת.

והגנת הסביבה): כלומר, בנוהל פנימי של הרשות יובהר, שאי-אפשר לחייב אדם שאינו רוצה לעבוד בשבת.

והגנת הסביבה): לכן, אין צורך לעשות את זה בחקיקה.

והגנת הסביבה): אני מבקשת להבהיר את הסוגיה הזאת.

והגנת הסביבה): לגבי חוק הדרכונים, עם כל הוויכוח שיש סביב החוק הזה, ואני חושבת שהוויכוח הזה בהחלט ראוי ונכון, יש פה סימני שאלה, אבל זה לא המקום לנהל אותו.

והגנת הסביבה): החוק הזה, שמתייחס לסוגיית מעמדם של בקרי הגבול, זאת לא הדרך וזה לא המקום.

והגנת הסביבה): לכן, זה כן נושא חדש.

איתן גינזבורג: תודה רבה.

איתן גינזבורג: אם כך, חברים, אני עובר להצבעה.

אלעזר שטרן: התייעצות סיעתית.

איתן גינזבורג: טוב, אז חמש דקות התייעצות סיעתית.

איתן גינזבורג: נחזור בשעה 12:42.

איתן גינזבורג: בינתיים שלחתי לחברים בקשות מוועדת הכספים לצרף נושאים לסדר-היום של הוועדה.

איתן גינזבורג: אני מקווה שאף אחד לא יתנגד לזה, ונדון בהן אחרי הדיון הזה.

איתן גינזבורג: חברים, אני רוצה לחדש את הישיבה.

איתן גינזבורג: אנחנו עוברים להצבעה על בקשות נושא חדש, לפי פניית יושבת-ראש ועדת הפנים של הכנסת.

איתן גינזבורג: ראשית, נתחיל עם הבקשה לנושא חדש ביחס להסתייגות של חבר הכנסת בצלאל סמוטריץ'.

איתן גינזבורג: מי שבעד ההסתייגות של בצלאל סמוטריץ' כנושא חדש, ירים את ידו.

איתן גינזבורג: הבקשה לנושא חדש, להסתייגות של חבר הכנסת בצלאל סמוטריץ' לא אושרה.

איתן גינזבורג: הבקשה לנושא חדש לא התקבלה.

איתן גינזבורג: נעבור להצבעה על ההסתייגות של שלמה קרעי כנושא חדש.

איתן גינזבורג: הבקשה לנושא חדש, להסתייגות של חבר הכנסת שלמה קרעי לא אושרה.

איתן גינזבורג: גם הנושא הזה לא הוכר כנושא חדש.

איתן גינזבורג: 5.

איתן גינזבורג: בקשת יושב-ראש ועדת הכספים למיזוג הצעות החוק הבאות, והקדמת הדיון בהצעת חוק הממוזגת, לפני הקריאה השנייה והשלישית: 1.

איתן גינזבורג: הצעת חוק חוזה הביטוח (תיקון מס' 10) (הארכת תקופת ההתיישנות), התש"ף

איתן גינזבורג: -2020 (כ/844).

איתן גינזבורג: 2.

איתן גינזבורג: הצעת חוק חוזה הביטוח (הארכת תקופת התיישנות), התש"ף

איתן גינזבורג: -2020 (פ/1666/23).

איתן גינזבורג: << יור >>

איתן גינזבורג: נעבור להמשך סדר-היום ברשות חברי הוועדה.

איתן גינזבורג: בקשת יושב-ראש ועדת הכספים למיזוג הצעות החוק הבאות, ולהקדמת הדיון בהצעת חוק הממוזגת, לפני הקריאה השנייה והשלישית: הצעת חוק חוזה הביטוח (תיקון מס' 10) (הארכת תקופת ההתיישנות), התש"ף

איתן גינזבורג: -2020 – הצעה ממשלתית; הצעת חוק חוזה הביטוח (הארכת תקופת התיישנות), התש"ף-2020, של חברי הכנסת אוסאמה סעדי, אחמד טיבי וסונדוס סאלח.

אלעזר שטרן: איתן, אני מבקש רוויזיה על שתי ההחלטות.

איתן גינזבורג: טוב, אנחנו נודיע.

אופיר כץ: איתן, סליחה, זאת לא הצעת חוק ממשלתית.

איתן גינזבורג: סליחה, שתיהן פרטיות.

איתן גינזבורג: מי הגיש את הראשונה?

אופיר כץ: אני.

איתן גינזבורג: סליחה, במחילה.

אופיר כץ: מילא, אם היו כל כך הרבה הצעות חוק שהעברתי.

אופיר כץ: זאת הראשונה.

איתן גינזבורג: צודק.

איתן גינזבורג: על זה נאמר: מה ששלך – שלך.

איתן גינזבורג: כדבריה של אופירה אסייג.

איתן גינזבורג: בכל מקרה, הצעת חוק פרטית של אופיר כץ, והצעת חוק פרטית של אוסאמה סעדי, סונדוס סאלח ואחמד טיבי.

איתן גינזבורג: רוצים לנמק?

אחמד טיבי: לא.

אחמד טיבי: מדובר בשתי הצעות זהות, ולכן טבעי שהן ימוזגו.

איתן גינזבורג: אתה רוצה לנמק גם על הפטור, מדוע דחוף להקדים את הדיון במליאה?

אחמד טיבי: הצבענו היום על שנייה ושלישית, ולכן זה דחוף מאוד.

אחמד טיבי: התקופה של ההתיישנות על בקשת תגמולים, משלוש שנים לחמש שנים.

אופיר כץ: ככל שזה יעבור יותר מהר, אנשים יהיו זכאים יותר.

איתן גינזבורג: אם כך, חברים, בואו נעבור להצבעה.

איתן גינזבורג: מי שבעד מיזוג הצעות החוק והקדמת הדיון בהן, ירים את ידו.

איתן גינזבורג: הבקשה למיזוג הצעות החוק ולהקדמת הדיון אושרה.

איתן גינזבורג: הצעות החוק ימוזגו, ויוקדם בהן הדיון לפני הקריאה השנייה והשלישית.

איתן גינזבורג: 6.

איתן גינזבורג: בקשת יושב-ראש ועדת הכספים להקדמת הדיון בהצעת חוק לתיקון פקודת מס הכנסה (מס' 256), התשפ"א – 2020 (כ/850), לפני הקריאה השנייה והשלישית.

איתן גינזבורג: << נושא >>

איתן גינזבורג: בקשה נוספת של יושב-ראש ועדת הכספים של הכנסת, היא להקדמת דיון בהצעת חוק לתיקון פקודת מס הכנסה לפני הקריאה השנייה והשלישית.

איתן גינזבורג: מדובר בעצם על הצעת חוק המכונה חוק עכו, הצעת חוק שנותנת הטבות מס מטיבות בפריפריה, במדד סוציו-אקונומי.

איתן גינזבורג: חבר הכנסת כץ, אתה רוצה לנמק?

אופיר כץ: כן.

אופיר כץ: זה חוק שמיטיב לא רק עם עכו.

אופיר כץ: יש רשויות נוספות שייהנו מההטבה הזאת, בעקבות ההרחבה שעשינו.

אופיר כץ: זה חוק שאנחנו דנים בו מספר חודשים בוועדת הכספים, ולכן הבקשה.

הילה שי וזאן: לא הבנתי, מה אתה מוסיף?

איתן גינזבורג: יש בקשה של יושב-ראש ועדת הכספים לפטור מחובת הנחה.

איתן גינזבורג: להעביר לקריאה שנייה ושלישית הצעת חוק, שבה מוצע לקבוע שכל מי שהיה במשך כל שנת המס תושב ביישוב מוטב, שהוא יישוב עירוני שמשויך לאשכול 4, או לאשכול נמוך יותר, ייווסף לזיכוי שהוא זכאי לו, שיעור של 5% מהכנסתו שחייבת מיגיעה אישית.

איתן גינזבורג: בבקשה, חבר הכנסת טיבי.

אחמד טיבי: חוק עכו, שתמכנו בו, אכן מגיע עכשיו לקריאה שנייה ושלישית.

אחמד טיבי: הבקשה של יושב-ראש הוועדה, חבר הכנסת גפני לפטור בחוק שמיטיב עם תושבי עכו.

אחמד טיבי: אגב, הוא מיטיב לאחר תיקונים ופתיחת החוק עם הרבה יישובים מסביב.

אחמד טיבי: לכן, אנחנו נתמוך בבקשה.

איתן גינזבורג: מישהו רוצה להתייחס?

איתן גינזבורג: אם לא, נעבור להצבעה.

איתן גינזבורג: מי שבעד הקדמת הדיון, ירים את ידו.

איתן גינזבורג: הבקשה להקדמת הדיון אושרה.

איתן גינזבורג: הבקשה אושרה פה אחד.

איתן גינזבורג: הקדמת הדיון אושרה.

איתן גינזבורג: תודה על הבקשה, תודה לחברים ואני מאחל לכולכם יום טוב ומוצלח.